Diari Oficial de la Generalitat Valenciana


Sumari del DOGV 9364, del 17-06-2022 (2022/5569)

RESOLUCIÓ de 10 de juny de 2022, de la Universitat Miguel Hernández d'Elx, per la qual es procedeix a declarar desert el procés convocat per la Resolució rectoral 01958/2022, amb data de 28 de març de 2022.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9364

Data del DOGV
:   17-06-2022

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2022/5569


Data del document
:   10-06-2022

Organisme emissor
:   Universitat Miguel Hernández d'Elx

Tipus de document
:   Resolució

Anàlisi jurídica

 Descriptors 

:   * concurs administratiu

RESOLUCIÓ de 10 de juny de 2022, de la Universitat Miguel Hernández d'Elx, per la qual es procedeix a declarar desert el procés convocat per la Resolució rectoral 01080/2022, amb data de 28 de març de 2022. [2022/5569]  
Dictada la Resolució rectoral número 01610/2022, amb data de 28 de març de 2022, publicat en el DOGV núm. 9313 del 05.04.2022, per la qual es convoquen proves selectives de promoció interna mixta per a l'accés al grup A, subgrup, subgrup A2, sector administració especial, escala tècnica mitjana de gestió esportiva, denominació tècnic/a mitjà/ana esportiu/iva, amb destinació Oficina Campus Saludable i Esport.  
  
Constant en les bases que regeixen el procediment de referència, com a requisits que han de complir els aspirants per a ser admesos a la realització de les proves selectives, entre d'altres, el que segueix:  
«Haver prestat serveis efectius en la Universitat Miguel Hernández d'Elx durant, almenys, dos anys en el cos o escala des del qual s'accedeix, corresponents als subgrups C1, ja siguen d'administració general com d'administració especial.»  
Presentada una única instància en el procediment per un aspirant que va ser declarat exclòs de manera provisional, per no complir el requisit anteriorment esmentat.  
Presentada una reclamació, per l'únic aspirant en el procediment, Cesar Tomás Rodríguez, en què aporta documentació, entre la qual la certificació de serveis prestats en la Universitat.  
Revisada tota la seua reclamació i documentació presentada, i confirmat que no compleix amb el requisit corresponent als dos anys de serveis prestats en el cos o escala des del qual s'accedeix, corresponents als subgrups C1, ja que l'interessat accedeix des del cos o escala corresponent al subgrup A2  
Fent ús de les potestats i funcions que confereixen els Estatuts de la Universitat Miguel Hernández d'Elx, aprovats pel Decret 208/2004, de 8 d'octubre, del Consell de la Generalitat Valenciana, modificats pel Decret 105/2012, de 29 de juny, i de les competències que dimanen dels articles 20 i següents de la Llei orgànica 6/2001 d'universitats, modificada per la Llei orgànica 4/2007, de 12 d'abril;  
  
I a proposta de la gerent, Emma Benlloch Marco, resolc:  
  
Primer  
Declarar desert el procés iniciat per la Resolució rectoral 01998/2022, amb data de 28 de març de 2022, per la qual es convoquen proves selectives de promoció interna mixta per a l'accés al grup A, subgrup A2, sector administració especial, escala tècnica mitjana de gestió esportiva, denominació tècnic/a mitjà/ana esportiu/iva, amb destinació Oficina de Campus Saludable i Esports.  
  
Segon  
Publicar aquesta resolució en el Diari Oficial de la Generalitat Valenciana.  
  
Tercer  
Contra aquesta resolució, que esgota la via administrativa, es pot interposar un recurs contenciós administratiu davant del Jutjat Contenciós Administratiu d'Elx, en el termini de dos mesos a partir de l'endemà de la publicació.  
No obstant l'anterior, les persones interessades poden interposar un recurs de reposició davant del rector en el termini d'un mes des de l'endemà de la publicació; en aquest cas no es pot interposar el recurs contenciós administratiu esmentat en el paràgraf anterior fins que no recaiga una resolució expressa o presumpta del recurs de reposició, d'acord amb els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
  
Elx, 10 de juny de 2022.- El rector: Juan José Ruiz Martínez.